Hjørring Kommune tog torsdag eftermiddag badevandsflaget ned på tre strande i Hjørring Kommune. Nørlev, Skallerup og Lønstrup strande er alle tre ramt af forhøjede værdier af E-coli og Enterokok bakterier. Der er nu placeret skilte, der fraråder badning på strandene. Kommunen tog badevandsprøver mandag, og det er altså de prøver, der nu får dem til at fjerne badevandsflaget. Prøverne viste generelt forhøjede værdier på samtlige badevandsstationer i Hjørring Kommune. Men kun de tre strande overskrider den tilladte max-værdi på 400 Enterokokker pr 100 mililiter. Torsdag tog kommunen nye prøver af samtlige strande i kommunen.  De afventer svar på søndag. Indtil da fraråder de badning, og hvis de nye prøver er gode, kommer flaget op igen. Hos Team Vand og Jord i Hjørring Kommune har de ingen forklaring på, hvad de forhøjede værdier skyldes.

Opsummering:
Badevandsprøver fra tre strande i Hjørring Kommune viser forhøjede E-coli og Enterokok bakterier. Kommunen fraråder derfor badning.